سید محمد عارف

سید محمد عارف (پیدائش: 29 جنوری 1944) جو ایس ایم عارف اور عارف صاحب نام سے بھی مشہور ہیں، ایک ہندوستانی بیڈمنٹن کوچ ہیں۔ وہ حکومت ہند سے دروناچاریا ایوارڈ اور پدما شری ایوارڈ کے وصول کنندہ ہیں۔

ابتدائی زندگی 
سید محمد عارف کا تعلق حیدرآباد ، تلنگانہ سے ہے۔ انہوں نے بی ایس سی کی تعلیم حیدرآباد یونیورسٹی سے حاصل کی۔اپنے اسکول کے دنوں میں وہ کرکٹ کھیلا کرتے تھے اور چار سال تک انوار العلوم کالج کی کرکٹ ٹیم کی قیادت کی۔ اس کے علاوہ وہ ایچ سی اے لیگ میں ڈکن بلو کرکٹ ٹیم کے لیے بھی کھیلے۔ انہیں کرکٹ سے کافی دلچسپی تھی تاہم اپنے کرکٹ کوچ کی طرف سے نظرانداز کیے جاتے تھے اور اسی وجہ سے انہوں نے کرکٹ کا کھیل چھوڑ دیا اور بیڈ منٹن کھیلنا شروع کیا۔

کیریئر 
ایس ایم عارف نے اپنے کالج کے دنوں میں یونیورسٹی آف حیدرآباد کی نمائندگی کرکے انٹرسورٹی بیڈ منٹن چیمپئن شپ جیتی۔ انہوں نے کئی قومی مقابلوں میں آندھرا پردیش کی نمائندگی بھی کی اور بہترین کارکردگی کا مظاہرہ کیا۔

ان کو بیڈمنٹن سے بہت لگاؤ تھا، اسی وجہ سے انہوں نے پٹیالہ کے نیشنل انسٹی ٹیوٹ آف اسپورٹس سے بیڈمنٹن کوچنگ میں ڈپلومہ حاصل کیا۔ 1974 میں انہوں نے بیڈمنٹن کے کوچ کے قومی پینل میں شمولیت اختیار کی اور 1997 میں انہیں قومی سطی پر بیڈ منٹن کے چیف کوچ کے طور پر مقرر کیا گیا۔  سید محمد عارف نے متعدد ہندوستانی بیڈمنٹن کھلاڑیوں کی تربیت کی جن میں سابق انگلینڈ بیڈ منٹن چیمپیئن پلئلا گوپیچند ،  سابق ہندوستانی قومی بیڈ منٹن چیمپین پی وی وی لکشمی ، جولا گوٹا اور سائنا نہوال شامل ہیں۔

ایوارڈ 
ان کو 2000 میں بیڈمنٹن میں ان کی خدمات کے اعتراف میں حکومت بھارت کی طرف سے درویچاریہ ایوارڈ سے نوازا گیا۔ 
اس کے علاوہ انہیں بیڈمنٹن ورلڈ فیڈریشن ، میرٹیریس سرٹیفکیٹ ایوارڈ بھی پیش کیا گیا۔ 2012 میں پدما شری عطا کیا گیا۔

حوالہ جات 

بھارت میں بیڈمنٹن
بقید حیات شخصیات
1944ء کی پیدائشیں
بھارتی کھیلوں کے کوچ
کھیلوں میں پدم شری وصول کنندگان
Short description is different from Wikidata